הוועדה לענייני ביקורת המדינה, כנסת 25, פרוטוקול מספר 73, 2023-11-15 00:00

מיקי לוי: בוקר טוב

מיקי לוי:  תודה שהגעתם

מיקי לוי:  אני מתכבד לפתוח את ישיבת הוועדה לענייני ביקורת המדינה בנושא: טיפול הממשלה במובטלים, דוח מיוחד: התמודדות מדינת ישראל עם משבר הקורונה, 2021

מיקי לוי:  אני מקדים ואומר, אני משתמש בדוחות קודמים שהם רלוונטיים לתקופתנו אנו

מיקי לוי:  אני לא מתעסק בדברים שאין להם המשכיות

מיקי לוי:      בזמן התפרצות מגפת הקורונה, בסוף שנת 2019, מעבר לתחלואה חווינו גם משבר תעסוקתי קשה ביותר בתולדות המדינה

מיקי לוי:  מתחילת המשבר הסתמנה מגמה של צמצום בשיעור התעסוקה, ומאות אלפי עובדים הוצאו לחופשה ללא תשלום, חל"ת, או פוטרו ממקום עבודתם

מיקי לוי:  לפי הלמ"ס, בשנת 2020 פחת התוצר המקומי הגולמי ב-2

מיקי לוי: 6%

מיקי לוי:  טיפול המדינה נעשה באמצעות שני רכיבים מרכזיים: תשלום דמי אבטלה למובטל, העומדים בתנאי הזכאות הקבועים בחוק הביטוח הלאומי, והשני, סיוע למובטל בשילובו מחדש בשוק התעסוקה

מיקי לוי:      אני לא חושב שצריך להסביר לנוכחים כאן את מצב המלחמה שבו אנחנו נמצאים מאז ה-7 באוקטובר, עם אלפי מפונים מבתיהם וסגירת מקומות העבודה שלהם, סגירת בתי-עסק, מפעלים בקווי העימות ובאיזורים הנתונים לירי, ריתוק עובדים לבתיהם בשל מסגרות לימודים אשר אינן פועלות בצורה סדורה וכולי

מיקי לוי:  אני מביא לפתחה של המדינה שוב את העיסוק במציאת פתרונות לאנשים אשר יכולת הפרנסה שלהם נפגעה קשות, ולא ברור מתי יוכלו לחזור לשוק העבודה

מיקי לוי:      מספר פעמים, אני מדגיש שוב, בדיוניה של ועדה זו, התבססנו על דוחות אשר נעשו במהלך ואחרי תקופת משבר הקורונה

מיקי לוי:  גם בדוח הזה נבדק על-ידי משרד מבקר המדינה השירות אשר ניתן לתובעי דמי אבטלה והפעולות לשילובם בשוק התעסוקה

מיקי לוי:      אני מבקש להתמקד בחמישה סעיפים מרכזיים: נתונים וסטטוס מספר האנשים אשר איבדו את מקום עבודתם ומדווחים בחל"ת, אם יש כזה; מה הסיוע והשירות שניתן; זמינות הטיפול והשירות בביטוח הלאומי בתקופת הקורונה, שהם רלוונטיים לתקופתנו אנו; תהליכי הרישום לקבלת דמי עבודה, מהירים, איטיים, אם השתכללנו או הלכנו לאחור; ואם קיימת אסטרטגיה לטווח ארוך ולתוכנית מגירה כלשהי שלוקחת בחשבון את פרקי הזמן הארוכים במשבר

מיקי לוי:      תודה רבה שוב, ובוקר טוב

מיקי לוי:  בבקשה

מיכה גולדמן: הילית ורננה, עובדות הביקורת, יציגו את זה

מיכה גולדמן:  אנחנו נציג את עיקר הממצאים שאנחנו חושבים שהם רלוונטיים, כמו שאמרת, לתקופה הזאת, תובנות שלנו והמלצות

מיכה גולדמן:  אנחנו יודעים שהביטוח הלאומי ושירות התעסוקה התקדמו לא מעט בעקבות הדוח הזה

מיכה גולדמן:  עבדנו איתם בשיתוף פעולה, אני חייב לציין, ואנחנו נציג את הכול כי אני חושב שזה היה דוח משמעותי שקידם את המערכת

מיכה גולדמן:      (הצגת מצגת)     

שוורץ מלביצקי: אני הילית מלביצקי, מנהלת ביקורת

שוורץ מלביצקי:  אני וד"ר רננה לינדנר ערכנו את הביקורת

שוורץ מלביצקי:  כמו שבני אמר, ביצענו את הביקורת במסגרת דוח מיוחד שהתפרסם באוגוסט 2021, ונציג פה את הליקויים המרכזיים שעלו במסגרת משבר הקורונה, ואז, כמו היום, המדינה נדרשת לאותן סוגיות, של טיפול במובטלים ומי שהוצא לחל"ת, ובזה נתמקד

שוורץ מלביצקי:      הגופים המבוקרים העיקריים שעסקנו בהם בדוח הם: הביטוח הלאומי, שירות התעסוקה, זרוע העבודה ומשרד האוצר

שוורץ מלביצקי:  הנושאים שנבדקו הם: נתונים חודשיים על שכר העובדים, תהליך הרישום לדמי אבטלה, בקרה על תשלום דמי אבטלה והפעילות הממשלתית בתחום התעסוקה

שוורץ מלביצקי:  אלה הליקויים המרכזיים שנציג פה עכשיו

שוורץ מלביצקי:      אלה נתוני מפתח שחשובים כדי לסקור את הנושא: כ-24 מיליארד שקלים הם סך דמי אבטלה ששולמו בשנת 2020; כ-880,000 מקבלי דמי אבטלה היו בחודש אפריל 2020, וזה היה מספר שיא; וכמיליארד שקלים היה סך החוב המצטבר של מקבלי דמי אבטלה שלא היו זכאים, ותיכף נסביר את הנושא הזה

שוורץ מלביצקי:      נתון נוסף רלוונטי היה היחס בין מספר המובטלים למספר המשרות הפנויות, שהגיע לשיא של 42 באפריל 2020

שוורץ מלביצקי:  זאת אומרת, על כל משרה פנויה היו כ-42 מובטלים או דורשי עבודה באותה עת

שוורץ מלביצקי:      כמו שאמרתי קודם, הגופים המרכזיים הם הביטוח הלאומי, שירות התעסוקה וזרוע העבודה

שוורץ מלביצקי:  הביטוח הלאומי אחראי למעשה על תשלום דמי אבטלה למי שזכאי, לפי מבחנים

שוורץ מלביצקי:  שירות התעסוקה מתווך בין דורשי עבודה לבין המעסיקים, מבַצע מבחני תעסוקה ואחראי על יצירת מפות התייצבות שאותן הוא מעביר לביטוח הלאומי

שוורץ מלביצקי:  נרחיב על זה בהמשך

שוורץ מלביצקי:  זרוע העבודה היא שחקן מרכזי ביצירת תוכניות תעסוקה, הכשרות מקצועיות ומרכזי הכוון

שוורץ מלביצקי:      הליקוי הראשון שאנחנו עוסקים בו הוא דיווחים חודשיים מהמעסיקים על שכר עובדיהם

שוורץ מלביצקי:  כאמור, אחד האתגרים המרכזיים בניהול משבר הוא המחסור בנתונים זמינים ושוטפים

שוורץ מלביצקי:  במקרה זה, הנתונים הנדרשים הם נתונים חודשיים על עובדים שעבודתם הופסקה בשל יציאה לחל"ת, פיטורין או עובדים שעזבו את העבודה וחזרו, עובדים שהיקף המשרה שלהם צומצם בגלל המשבר

שוורץ מלביצקי:      הצורך בנתונים מדויקים בנוגע לשכר עולה כאשר הממשלה רוצה לבחון כל מיני תוכניות לחלוקות דיפרנציאליות של מענקים, תמריצי חזרה לעבודה או תוכניות להגדלת קצבאות שמותנות בהכנסה, מודל חל"ת גמיש – המודל הגרמני, שגם בו נעסוק

שוורץ מלביצקי:  כל הדברים האלה צריכים נתונים שוטפים ומעודכנים

שוורץ מלביצקי:      עד לתקופת הקורונה, לביטוח הלאומי היו שני סוגי דיווחים

שוורץ מלביצקי:  דיווח חודשי שנקרא טופס 102, בדיווח הזה לא מפורט השכר שמשולם לעובד בנפרד, אלא מצוין מספר כולל של על העובדים שמועסקים באותו בית-עסק והשכר הכולל שמשולם להם

שוורץ מלביצקי:  הדיווח הזה לא יכול לציין כמה עובד ספציפי מרוויח, מהם התנאים שלו ומה היקף המשרה שלו

שוורץ מלביצקי:      בנוסף, היה דיווח מפורט שנקרא טופס 126, הוא מפורט על כל עובד ועל השכר המצטבר שלו, אבל זה דיווח מפורט חציוני, זאת אומרת, דיווח שמגיע לביטוח הלאומי אחת לחצי שנה

שוורץ מלביצקי:  אם עובד יצא לחל"ת בינואר, אז הביטוח הלאומי ידע מזה בדיווח החציוני בסביבות יוני-יולי, ולמעשה הוא דיווח שבדיעבד

מיקי לוי: יש כאן מהביטוח הלאומי? אחר-כך תתייחסו אם אפשר לצמצם את זה

שוורץ מלביצקי: בתקופת הקורונה, חשוב לציין לחיוב את הביטוח הלאומי שהשתמש בממשק מקוון שאיפשר לקבל דיווחים מקוונים ישירות מהמעסיקים

שוורץ מלביצקי:  זה נקרא טופס 100, וזה עבד מעולה

שוורץ מלביצקי:  אני מניחה שהיו אתגרים בדרך, אבל הם קיבלו את הדיווחים, דיווחים שוטפים, ועבדו עם זה, כדי שיהיו נתונים מדויקים

שוורץ מלביצקי:      במסגרת הדוח שעבדנו עליו פרסמנו דוח ביניים בספטמבר 2020, כי מצאנו לנכון לציין את הבעיה המהותית בחוסר נתונים

שוורץ מלביצקי:  חודשיים לאחר פרסום הדוח היה תיקון חקיקה, ובמסגרתו נקבע שעל מעסיקים להעביר דיווח חודשי מקוון הכולל, בין היתר, את שכר העבודה, היקף המשרה והסיווג של כל עובד

שוורץ מלביצקי:  כך שנכון להיום יש לביטוח הלאומי נתונים שוטפים, ואפשר להפיק הרבה מידע כדי לקבל תוכניות או כל דבר אחר שצריך

מיכה גולדמן: אני רק אוסיף שעולה דיון לפעמים על חל"ת גמיש, מודל גרמני, ועד הקורונה לא הייתה תשתית לעשות את זה

מיכה גולדמן:  היום היא קיימת, בעקבות הדוח

מיכה גולדמן:  זו החלטה מדינית אם להפעיל או לא להפעיל, אבל זה קיים

רננה לינדנר: שלום, אני ד"ר רננה לינדנר, וגם אני מנהלת ביקורת במשרד מבקר המדינה

רננה לינדנר:      הליקוי הבא שאני אציג עוסק בתהליך הרישום לדמי אבטלה

רננה לינדנר:  בעצם, כל מובטל וכל דורש עבודה נדרש לבצע תהליך כפול, תהליך מקביל, גם בביטוח הלאומי וגם בשירות התעסוקה

רננה לינדנר:  כלומר, כשהוא מתחיל את התהליך הוא נרשם בשני הגופים

רננה לינדנר:  בשירות התעסוקה הוא נרשם כדורש עבודה, ומעבר לרישום הראשוני  הזה הוא נדרש להתייצבות חודשית

רננה לינדנר:  לפני הקורונה זאת הייתה התייצבות פיזית שנועדה לשתי מטרות: בשביל לקבל הצעות עבודה רלוונטיות אם ישנן, ומעבר לזה, בשביל לתקף את הסטטוס שלו, אם הוא עדיין מחוץ למעגל התעסוקה או שאולי הוא חזר לעבוד במשרה מלאה או במשרה חלקית

רננה לינדנר:      על סמך ההתייצבות של דורשי העבודה, שירות התעסוקה מפיק את מה שנקרא מפות ההתייצבות ומעביר אותן לביטוח הלאומי שמשלם את הקצבאות לפי מספר הימים שהוא רואה במפת ההתייצבות

רננה לינדנר:  כך שלמעשה, יש כאן ממשק ותלות גדולה בין שני הגופים

רננה לינדנר:  אני אציין שאם מאיזושהי סיבה מפות ההתייצבות לא עוברות משירות התעסוקה לביטוח הלאומי, אפילו מאיזשהו כשל טכני, אז הביטוח הלאומי לא יכול לשלם את הקיצבה כראוי

רננה לינדנר:      יש כאן נטל ביורוקרטי על האזרח, על התובע, שנדרש לעשות את התהליך פעמיים, פעמיים להירשם, להעביר את תלושי השכר שלו, את ההיסטוריה התעסוקתית שלו וכדומה

רננה לינדנר:  את העניין הזה אפשר לפתור באמצעות מה שהמלצנו עליו – טופס אחוד, טופס משותף, שבאמצעותו ממלאים את הכול פעם אחת והטופס משוגר לשני הגופים במקביל

רננה לינדנר:      לשמחתנו, הטופס האחוד המקוון הושק באוגוסט ב-2023, כך שהיום אפשר לחסוך את הנטל הביורוקרטי הזה על המובטלים

רננה לינדנר:  מה שפחות לשמחתנו ומבירור קצר שערכנו השבוע, מסתבר שרק כ-25% מהמובטלים היום, במשבר הנוכחי, עושים שימוש בטופס המשותף הזה

רננה לינדנר:  כל השאר – כנראה מחוסר מודעות, אבל צריך לבדוק את זה לעומק – עוברים את התהליך פעמיים בנפרד בשני הגופים, כך שמעבר להתמודדות עם כל הקשיים שהם נמצאים בהם, יש נטל ביורוקרטי כפול בתהליך הזה

רננה לינדנר:      אני אזכיר נקודה נוספת שקשורה לתהליך הרישום

רננה לינדנר:  המובטלים הרבה פעמים מעוניינים לדעת מראש מה צפי הקצבה שהם צפויים לקבל, לצורך כך, באתר הביטוח הלאומי יש סימולטור, מחשבון אבטלה, שבו אתה מזין את הפרטים שלך ומקבל את צפי הקצבה

רננה לינדנר:  לפי סקר מקיף שערכנו בתקופת הקורונה, השימוש בסימולטור הזה מאוד-מאוד נמוך, כ-19% מהמובטלים עשו בו שימוש

רננה לינדנר:      מסתבר שהסיבות העיקריות לכך היו חוסר מודעות לאפשרות הזאת, ומעבר לזה, הסימולטור הזה מתאים רק למקרים הפשוטים, כשאתה עובד אצל מעסיק אחד, במשרה מלאה, מכניס את השכר שלך ויכול לדעת כמה תקבל

רננה לינדנר:  אבל ברגע שהתהליך קצת יותר מורכב, קרי: מי שעובד אצל שני מעסיקים וכדומה, המחשבון לא מתאים

רננה לינדנר:  המלצנו להתאים אותו לסיטואציות נוספות, ולצערנו, נראה שזה עדיין לא קרה

רננה לינדנר:      אני אתייחס עכשיו לליקוי לגבי הבקרה על תשלום דמי אבטלה

רננה לינדנר:  הזכרנו קודם את החובות שנוצרו במהלך תקופת הקורונה, אז בואו נסביר למה זה קורה

רננה לינדנר:  אמרנו ששירות התעסוקה מפיק מפות התייצבות, ואמרנו שהמובטל, דורש העבודה, נדרש לתקף את מצבו אחת לחודש

רננה לינדנר:  בתקופת הקורונה, בגלל המגבלות על ריחוק חברתי, הבידוד והסגרים, בוטלה חובת ההתייצבות; אנשים לא נדרשו לתקף את מצבם, כלומר, הם נרשמו פעם אחת כמובטלים וזהו

רננה לינדנר:      שירות התעסוקה יצר קשר עם חלקם, ועם הרבה מהם לא יצר קשר

רננה לינדנר:  חלק הוגדרו כמנותקי קשר

רננה לינדנר:  מדובר על מאות אלפי עובדים שלא ידעו מה הסטטוס שלהם, כך שאם עובד חזר לעבוד וידע להיכנס באופן יזום לאתר של הביטוח הלאומי ושירות התעסוקה ושינה את הסטטוס שלו, אז הכול בסדר

רננה לינדנר:  אבל אם הוא לא עשה את זה, אז הוא נשאר רשום במערכת כמובטל וקיבל דמי אבטלה שלא מגיעים לו, עד שהצטבר חוב של כמיליארד שקל בסוף שנת 2020 – למי שזוכר את הכותרות בעיתונים – של אנשים שקיבלו דמי אבטלה למרות שהם לא זכאים לכך

רננה לינדנר:      גם לגבי המשבר הנוכחי עשינו בירור

רננה לינדנר:  שירות התעסוקה טוען שהוא הפיק את הלקחים מאז

רננה לינדנר:  כמובן שהתייצבות פיזית היא בעייתית גם היום, והרבה מאוד לשכות סגורות

רננה לינדנר:  אבל שירות התעסוקה אומר שההתייצבות היום היא התייצבות דיגיטלית, שפעמיים בחודש הוא שולח למובטלים ולדורשי עבודה SMS שבו הם נדרשים לתקף את מצבם, אם הם עדיין מובטלים, בחל"ת או אם חזרו לעבוד, במשרה מלאה או חלקית

רננה לינדנר:      לפי מה שהבנו, הסיכום עם האוצר הוא שגם מי שלא תיקף את הסטטוס שלו באוקטובר יקבל דמי אבטלה, אבל בנובמבר לא

רננה לינדנר:  אז צריך, כמובן, לעקוב אחרי הסיפור הזה על-מנת שלא ייווצרו חובות

מיקי לוי: מישהו יכול להגיד אחר-כך מה קרה עם מיליארד השקלים האלה? זה המון כסף

רננה לינדנר: זה המון כסף

מיקי לוי: ומי שלא מגיע לו, לא מגיע

מיקי לוי:  אין מה לעשות

רננה לינדנר: הנושא האחרון שניגע בו הוא הפעילות הממשלתית בתחום התעסוקה, ואני אתחיל ממודל החל"ת המפורסם

רננה לינדנר:  מודל החל"ת הוא לא משהו שהתחיל בקורונה, בניגוד למה שהרבה מאיתנו חושבים

רננה לינדנר:  לפי חוק הביטוח הלאומי אפשר לקבל דמי אבטלה גם כאשר נמצאים בחל"ת, ולא רק כשמפטרים אותך

רננה לינדנר:  אבל בשגרה המובטל נדרש לעמוד במספר תנאים: הוא נדרש לממש את ימי החופשה שלו קודם ליציאה לחל"ת, הוא נדרש לשהות בחל"ת לפחות 30 יום, ועוד כהנה וכהנה

רננה לינדנר:      בתקופת הקורונה ניתנו הקלות לתנאים האלה, הקריטריונים רוככו ואנשים קיבלו דמי אבטלה כשהם נמצאו בחל"ת גם אם הם לא מימשו ימי חופשה, גם אם הם היו בחל"ת רק 14 יום, וכדומה

רננה לינדנר:  ובעצם זה מה שיצר את המסות הגדולות של אנשים שקיבלו דמי אבטלה בתקופת החל"ת, והביא במקרים מסוימים גם לתמריץ שלילי לחזרה לעבודה

רננה לינדנר:  אם אתם זוכרים, תקופת החל"ת הוארכה עוד ועוד

רננה לינדנר:  אנשים ישבו בבית, קיבלו כסף, וחלקם פחות רצו להשתלב מחדש בשוק התעסוקה או הפכו לבררנים יותר

קריאה: רובם

רננה לינדנר: רובם, ובעצם עלה חשש מזה שאנשים יהפכו למובטלים כרוניים

רננה לינדנר:      הפתרון לחששות האלה והפתרון לתמרץ אנשים לחזור לשוק התעסוקה נעוץ באותם מודלים, כמו שהזכרנו קודם, של החל"ת החלקי, המודל הגמיש, המודל הגרמני, שבהם לא מתבצע ניתוק בין המובטל לבין מקום התעסוקה שלו

רננה לינדנר:  העובד ממשיך לעבוד אבל במשרה חלקית, והמדינה משלימה את השכר

רננה לינדנר:      האפשרות הזאת קיימת גם לפי חוק הביטוח הלאומי כמו שהוא

רננה לינדנר:  בסעיף 176א יש מענק שניתן למובטל שעובד בשכר נמוך

רננה לינדנר:  כלומר, התשתית החוקית קיימת, אפשר לשלם מענק לאנשים שעובדים באחוזי משרה נמוכים

רננה לינדנר:  מבירור שעשינו בתקופת הקורונה, השימוש בסעיף הזה הוא אפסי, גם מחוסר מודעות של הפקידים וגם בגלל שאין מספיק נתונים שיאפשרו להשתמש בסעיף הזה, מה שנפתר ברגע שהתחילו להגיע הנתונים החודשיים מהמעסיקים, ולכן התשתית הטכנולוגית כן קיימת היום

רננה לינדנר:      ליקוי נוסף שהצבענו עליו עוסק בנושא מיומנויות

רננה לינדנר:  אנשים ישבו בבית בתקופת החל"ת תקופה ממושכת

רננה לינדנר:  התקופה הזאת יכלה להיות מנוצלת לשיפור מיומנויות שלהם

רננה לינדנר:  מניתוחים שערכנו על מאגרי המידע של שירות התעסוקה, הרבה מאוד דורשי עבודה הצביעו על מחסור במיומנויות, בפרט אוריינות דיגיטלית

רננה לינדנר:  ובזמן שהם ישבו בבית ניתן היה לנצל את התקופה הזאת קצת יותר, ולהפנות אותם אפילו לקורסים מקוונים וכדומה

רננה לינדנר:      הדברים האלה רלוונטיים גם לימינו אנו

רננה לינדנר:  כמובן שאנחנו לא מדברים על בן-אדם שפונה מביתו, עבר טראומה ויושב כרגע בבית-מלון, ולא פנוי לעשות קורס אקסל

רננה לינדנר:  אבל יש הרבה מאוד אנשים שפוטרו או שהוצאו לחל"ת ויושבים בבית שלהם לפרק זמן לא ידוע – מגזר התיירות, למשל – ואפשר בצורה פשוטה מאוד לשלוח להם הודעות SMS, הודעות פוש, שיידעו אותם על קורסים מקוונים, ולנצל את התקופה הזאת לשיפור מיומנויות של מובטלים בשביל שיחזרו לשוק העבודה בבוא העת במצב טוב יותר

רננה לינדנר:      הליקוי האחרון שאני אתייחס אליו הוא לגבי חוסר שיתוף הפעולה בין הגופים שעוסקים בתחום התעסוקה, במיוחד שירות התעסוקה ומשרד העבודה

רננה לינדנר:  הצבענו על חוסר שיתוף פעולה, על העובדה שלא נקבעו תחומי אחריות ולא נקבעו גבולות גזרה בפעילות שבין הגופים השונים, ובין היתר, בנושא העברת מידע

רננה לינדנר:  אין מנגנונים של העברת מידע שוטף משירות התעסוקה למשרד העבודה

רננה לינדנר:  שירות התעסוקה מחזיק הרבה מאוד מידע על מובטלים ודורשי עבודה, והשיתוף לא תמיד נעשה באופן שוטף

רננה לינדנר:      המלצנו גם באופן כללי להגביר את שיתופי הפעולה, את קביעת גבולות הגזרה וכדומה, למסד את מנגנון שיתוף הנתונים, ואפשר גם להשלים את הקמת אגף המידע, שזה הפרויקט של הלשכה המרכזית לסטטיסטיקה שמאגם נתונים על עולם התעסוקה, ולשפר את המצב לטובת המובטלים

רננה לינדנר:      לסיכום, משבר הקורונה היה מבחן לחץ שחשף הרבה מאוד ליקויים, גם באיכות השירות שניתן למובטלים ולדורשי העבודה וגם בדרך הפעולה של הגופים שעוסקים בתחום התעסוקה

רננה לינדנר:  לצערנו, חלק מהליקויים שהצבענו עליהם עדיין לא תוקנו, אבל חלקם כן, בפרט הנושא של טופס מקוון והנושא של הדיווחים החודשיים, שהוא נושא אקוטי שמאפשר ויצר את התשתית הטכנולוגית לשימוש במודלים של חל"ת חלקי, המודל הגרמני וכדומה

רננה לינדנר:  וכאמור, למרות שאנחנו נמצאים בשבר גדול, גם בתקופה הזאת אפשר לנצל את הזמן ולשפר מיומנויות של חלק מהאנשים שנמצאים כרגע בבית ללא תעסוקה

רננה לינדנר:  תודה רבה

מיקי לוי: תודה רבה

מיקי לוי:  הביטוח הלאומי, בבקשה

אוריאל כזום: אדוני היו"ר, אני אתחיל בכמה דברים ואז תשאלו

אוריאל כזום:      צריך לזכור, כשהקורונה התחילה קיבלנו בשבוע מלאי תביעות של חמש שנים והיינו צריכים להתאים את עצמנו למצב של מיליון איש בבית

אוריאל כזום:  ואם היינו מטפלים בשיטות שהיינו רגילים אליהן, עוד לא היינו מסיימים, היה לוקח חמש שנים לטפל

אוריאל כזום:  חלק מהסיפור היה להתעשת ולהמציא מנגנונים חדשים, והחיבור למעסיקים לקבל את המידע באופן מקוון, זה היה הנכס הכי גדול שנשאר למדינת ישראל מהקורונה

אוריאל כזום:  כלומר, זה שהיום מדינת ישראל יודעת מי עובד ומי לא עובד, אומנם בדיליי של חודש – בקורונה ידענו בדיליי של שנה אחורנית

אוריאל כזום:  לא רק הביטוח הלאומי, אלא כל מדינת ישראל

מיקי לוי: חלק מהעניין זה מיליארד שקל שהסתובבו בחוץ

אוריאל כזום: האמת היא שזה יותר ממיליארד

אוריאל כזום:  אתם דיברתם על שנה אחת

אוריאל כזום:  אנחנו שילמנו מעל 40 מיליארד שקל דמי אבטלה

אוריאל כזום:  חלק מהסיפור היה לאפשר לאנשים לקבל דמי אבטלה תוך זמן קצר יחסית

אוריאל כזום:  אני זוכר את זה לפי חגים – זה התחיל בפורים, ועד פסח שילמנו כסף ל-95%

אוריאל כזום:  אחר-כך עשינו כל מיני בקרות, והצלחנו למנוע ארבעה מיליארד שקל חובות, כלומר, הצלחנו למנוע אישורים שקיבלנו על סמך זה שהתחברנו למעסיקים

אוריאל כזום:  יצרנו מעל מיליארד שקל חובות

אוריאל כזום:  אני חושב שיצרנו מעל שני מיליארד שקל חובות

אוריאל כזום:  ובתקופה שהילית דיברה עליה זה המלאי שנשאר

אוריאל כזום:      חלק ממה שעשינו – גם קיזזנו את החובות

אוריאל כזום:  דרך אגב, לא גבינו מהם הצמדה עד היום

אוריאל כזום:  אנחנו לוקחים רק את החלק הנומינלי

אוריאל כזום:  אנחנו עושים את זה בצורה יחסית מתונה, כי כמו שאמרנו, חוב צריך להחזיר, ומצד שני, אנחנו מבינים שלא כל האנשים חזרו לשוק העבודה, אנחנו מפלחים את זה לפי סוגי אוכלוסיות

אוריאל כזום:  היינו אמורים לצאת בקמפיין לפני חודש

אוריאל כזום:  הקמפיין הסופי למבצע להחזרת חובות הוא לתת לאנשים פריסה מאוד רחבה, ועדיין אנחנו לא לוקחים את ההצמדה, וזה היה חלק מהאירוע שהיינו צריכים להתאים את עצמנו בזמן ולאפשר לאנשים לקבל את הכסף

אוריאל כזום:       היום המצב הוא לא כזה

אוריאל כזום:  אני מקווה שהמלחמה תיגמר הרבה יותר מהר, ואנחנו לא באירוע של קורונה, גם במספרים, ואם תרצה תיכף נדבר

אוריאל כזום:  יש היום הרבה יותר בקרות על הנושא הזה – גם בשירות התעסוקה מידע יותר מטויב, גם אנחנו מקבלים מידע ממעסיקים ברמה חודשית, חודש אחרי אני יכול לדעת אם בן-אדם חזר

אוריאל כזום:  אנחנו עושים הצלבות לחו"ל

אוריאל כזום:  רגע לפני התשלום אנחנו שולחים עוד מסרון לבן-אדן שיאשר לנו שהוא לא חזר

אוריאל כזום:  כלומר, היום אם יהיו חובות, זה בעיקר בגלל שבן-אדם לא דיווח, ומקסימום זה יהיה עומק של חודש ולא עומק של חצי שנה או שנה

אוריאל כזום:      השכר החודשי גם היום מאפשר לנו לאשר תביעות עם הרבה פחות ביורוקרטיה

אוריאל כזום:  ואני אתן עוד דוגמה

אוריאל כזום:  אני אחראי על תשלום המילואים לחיילי המילואים

אוריאל כזום:  בזכות זה שאני יודע היום מי עובד ומי לא עובד, לרוב חיילי המילואים שלא  עובדים הצלחתי לשלם באופן אוטומטי את אוקטובר, מה שלא יכולתי לעשות בלי הדבר הזה

אוריאל כזום:      התחילה מלחמת חרבות ברזל, פנינו לצבא וביקשנו לקבל את האישורים הצבאיים בסוף החודש ולא בסוף תקופת השירות

אוריאל כזום:  ונכון להיום, כל מי שלא עובד, 95% מהם קיבלו את הכסף בזכות טופס 100, בזכות זה שאנחנו יודעים מי עובד ומי לא עובד

אוריאל כזום:  בגלל שיש חודש דיליי טעינו, וגם פה יהיו לי קצת חובות, אבל בשורה התחתונה, אם אני צריך לבחור בין לשלם בזמן ל-95% גם במחיר שלחלק יהיו חובות, זה חלק מהתפיסה, כי אם אני אחכה ל-100% אז חיילי מילואים לא יקבלו תגמול

אוריאל כזום:      הבקרות היום הרבה יותר משמעותיות, וגם תהליך השירות השתפר

אוריאל כזום:  כלומר, זה שיש טופס משותף, נכון שלא כולם משתמשים בו כי חלק מהתהליכים הם קצת שונים ויש מובטל חוזר אצלנו ומובטל חוזר אצלם

אוריאל כזום:  אנחנו כל הזמן מנסים לשפר את כמות האנשים שישתמשו בטופס האחוד, ואפשר לראות לאורך זמן שהאחוזים עולים

אוריאל כזום:      אנחנו מבינים שבסוף המובטל הוא מובטל, לא מעניין אותו אם זה הביטוח הלאומי או שירות התעסוקה או זרוע העבודה

אוריאל כזום:  בסוף יש מדינה אחת, וזה חלק מהסיפור

אוריאל כזום:  גם לגבי הלמ"ס אנחנו אמורים להעביר להם את המידע על שכר חודשי שיעשו בו שימוש לגבי כל המשרדים

אוריאל כזום:  זה חלק מהאבולוציה, והקורונה נתנה לנו פה הזדמנות

אוריאל כזום:  בהיבט הזה, הקורונה עשתה קפיצת מדרגה מאוד גדולה

אוריאל כזום:  אם אתם רוצים, אתם יכולים להתייחס ולהוסיף עוד שאלות

מיקי לוי: יש לכם רישומים כמה בקשות יש לחל"ת וכמה יצאו?     

אוריאל כזום: מתחילת אוקטובר יש לנו בערך 80,000 איש שיצאו לחל"ת

מיקי לוי: זה לא הרבה יחסית למה שהתמודדתם איתו

אוריאל כזום: כן, הכול יחסי

מיקי לוי: זה הרבה עדיין

אוריאל כזום: נכון

אוריאל כזום:  בגלל זה אמרתי, זה לא קורונה

אוריאל כזום:  מצד שני, צריך לזכור שחל"ת זה לא מודל טוב

אוריאל כזום:  כלומר, לא בהכרח שהמודל הגרמני הוא יותר טוב

אוריאל כזום:  אני חושב שלמדינת צריך שיהיה ארגז כלים והיא תבחר מה נכון

אוריאל כזום:  אני לא חושב שבהכרח מודל גרמני יותר טוב מחל"ת

אוריאל כזום:  אבל בביטוח הלאומי לא דחפנו את האנשים לחל"ת, כי הבנו שיש עוד פתרונות, כמו מס רכוש

אוריאל כזום:  מי שמקבל פיצוי דרך מס רכוש, מקבל 100% משכורת

אוריאל כזום:      המתווה של האוצר שיצא ושופר – אנחנו העדפנו שהחל"ת יהיה הפתרון האחרון, כי עובד שיוצא לחל"ת זה שהמדינה מבקשת ממנו לממש את פוליסת הביטוח האישית שלו, כי אם הוא מקבל חל"ת הוא לא יקבל אחרי זה אבטלה

אוריאל כזום:  זה חלק מהסיפור, זה חלק מהדיונים שהיו לנו עם האוצר

אוריאל כזום:  רצינו שכמה שיותר אנשים ייכנסו למתווים האחרים, מלבד מי שלא יכול להישאר בחל"ת

אוריאל כזום:  זה חלק מהתפיסה

אוריאל כזום:  עשינו גם שיפורים בחל"ת מבחינת חקיקה

אוריאל כזום:  בשבוע שעבר החקיקה עברה, ואני מקווה שתוך שבוע-שבועיים נסיים להתאים את המערכות לנו

מיקי לוי: אני בתפיסת עולם עוד יותר קיצונית, והייתי שותף לנושא הזה כחבר בוועדת הכספים

מיקי לוי:  מעבר למס רכוש, הייתי מעביר את הכסף ישירות למעסיק

מיקי לוי:  למעסיק יש אינטרס

מיקי לוי:  א', אתה מעביר לו חלקי משרה

מיקי לוי:  זה לא בדיוק מה שההוא מקבל

מיקי לוי:  ב', יש לו אינטרס להחזיר את העובד לעבודה

מיקי לוי:  והכי חשוב, לשמר אותו

מיקי לוי:  בקורונה לא שימרנו עובדים, ופתאום השוק צמא לעובדים, חסרים בכל מקום עובדים, כי הם התרגלו

מיקי לוי:      אני לא אומר את זה לגנאי

מיקי לוי:  אני רק אומר שבתפיסת העולם שלי – ישירות למעסיק, ואז גם אם הוא מקבל יותר, יש לי עם מי להתמודד

מיקי לוי:  הרבה יותר קל לי להתמודד עם מעסיק מאשר עם עובד שהאמצעים שלו דלים

מיקי לוי:  לפעמים הוא בא משכבה סוציו-אקונומית קשה

מיקי לוי:  המעסיק משלם ביטוח לאומי, המעסיק אחראי על תשלומי מס הכנסה

מיקי לוי:  יש לו הרבה מחויבויות

מיקי לוי:  נלחמתי על זה בוועדת הכספים, ולצערי, זה לא צלח כי רצו כסף ישירות, וזו טעות

מיקי לוי:  אולי פעם המדינה תתקן את זה

מיקי לוי:  העובדה היא שלא שימרנו עובדים ושיש חובות בחוץ

מיקי לוי:      אם היינו משלמים ישירות למעסיק, היה לו אינטרס להחזיר אותם

מיקי לוי:  אם אתה לא תחזור, אתה לא תקבל כסף

מיקי לוי:  וזה שוט

מיקי לוי:  לנו אין שליטה על זה כמו מי שיושב למעלה, בביטוח הלאומי, בממשלה ובמשרדי הממשלה

מיקי לוי:  אם היינו עושים את זה, אני חושב שזה מודל שצריך מתי שהוא לבחון אותו

מיקי לוי:  אני רוצה לעבוד מול מעסיק

מיקי לוי:  אני עובד מול מספר מעסיקים נמוך

מיקי לוי:  יכול מאוד להיות שיהיו יותר תביעות, אני לא יודע

מיקי לוי:  אבל קל לי אחר-כך להתמודד איתן

מיקי לוי:  קל לי מאוד להתמודד איתן

מיקי לוי:      אתם יודעים לעשות חלוקה לענפים?     

קובי הלפרן: אני קובי הלפרן, סמנכ"ל שירות לקוחות בשירות התעסוקה

קובי הלפרן:      קודם כול, אנחנו יודעים לחלק את זה

קובי הלפרן:  כל העניין של הרישום וכל דורש עבודה שבעצם נרשם, הוא רושם את המקצועות שלו, וזה הכלי שלנו לא רק לתת עבודה והתאמה בין מחפש עבודה למעסיק, אלא גם לעבוד עם התאחדות התעשיינים לפי סקטורים, לפי ענפים, להוציא סקרים לאנשים במקצוע מסוים ברמה שמית

קובי הלפרן:  זו היכולת של המדינה לפעול בתעסוקה, כי דרך הרישום הזה יש לנו את הקאדר של האנשים שנרשמים לקבל קצבה, וזה מכסה 60% או 70% משוק העבודה של הבלתי-מועסקים, וזה כלי שעוזר לנו היום בעולם התעסוקה

קובי הלפרן:      אז התשובה היא כן

קובי הלפרן:  זו בדיוק המשמעות של כל הטיוב והרישום של המידע

קובי הלפרן:  אני אשמח להתייחס לכל שאר הדברים, אם אפשר

מיקי לוי: אני כבר אתן לך

מיקי לוי:  יש לי עוד שאלה

מיקי לוי:  הרי, בסופו של דבר, צמצמנו את דורשי העבודה

מיקי לוי:  כמה מהם נשארו מקבלי דמי אבטלה לפני הקורונה ואחרי הקורונה? האם יש עלייה אחרי הקורונה? אחרי הקורונה היו לנו X דורשי דמי אבטלה

מיקי לוי:  אם אחרי הקורונה דורשי דמי האבטלה עלו, אז פספסנו בדרך כי הם התרגלות לא לעבוד ולא לחזור

מיקי לוי:  אם זה לא ככה, אז זה בסדר, כי האבטלה ירדה

מיקי לוי:  ובכל זאת, איפה שהלכת, חסרים עובדים

מיקי לוי:  אני לא יודע להסביר

קובי הלפרן: יש פה את מארק שיכול להסביר

מרק פלדמן: אני מרק פלדמן, מהלשכה המרכזית לסטטיסטיקה

מרק פלדמן:  אני אחראי על שוק העבודה באגף מיקרו כלכלה

מרק פלדמן:      קודם כול, כן קיים שיתוף פעולה בין שירות התעסוקה לביטוח הלאומי

מרק פלדמן:  משירות התעסוקה אנחנו מקבלים כל חודש קובץ של כל מי שפונה לשירות התעסוקה, ומהביטוח הלאומי התחלנו לקבל טופס 100

מרק פלדמן:  בדיוק עכשיו אנחנו מתחילים לקלוט אותו ולנתח אותו

מרק פלדמן:  יש התקדמות בהחלט

מרק פלדמן:      לגבי ענפי הכלכלה – לא קיים סימול של ענף כלכלי, לא בביטוח הלאומי ולא בשירות התעסוקה, וזו הפעולה שאנחנו מתכננים לבצע עכשיו על הקובץ שנקבל עבור חודש אוקטובר, כדי לדעת כמה אנשים הוצאו לחל"ת לפי ענפי כלכלה

מרק פלדמן:  אפשר לבדוק את הפגיעה בענפי הכלכלה

מרק פלדמן:  זו פעולה מסובכת מאוד ולא פשוטה, כי הנתונים שיש לנו הם רק שם מקום העבודה, ומי שנרשם בטופס לא מדווח על פעילות מקום העבודה וזה מקשה על הסימול, אבל ננסה להתגבר על זה

מרק פלדמן:  יש לנו מודלים של למידת מכונה מתקדמות מאוד ושפיתחנו בשנה האחרונה בעקבות המפקד, ואנחנו נשתמש בהם

מרק פלדמן:  אז אני מניח שיהיו נתונים, זה ייקח זמן, אולי חודש, ואז זה יהיה שוטף ונוכל לפרסם את זה

מרק פלדמן:      לגבי הירידה באבטלה – האבטלה מאוד-מאוד נמוכה

מרק פלדמן:  אני מדבר על כלל המשק, כי לשירות התעסוקה ומה שאנחנו רואים מהסקרים, וסקר כוח-אדם הוא סקר עיקרי בנושא הזה, רק כ-50% או 60% מכל הבלתי-מועסקים מחפשים עבודה דרך שירות התעסוקה

מרק פלדמן:  אנשים מחפשים בדרכים אחרות, ולא נרשמים בשירות התעסוקה

מרק פלדמן:  אבל עדיין, המספר הוא נמוך מאוד

מרק פלדמן:  בודקים גם יחס בין ביקוש להיצע

מרק פלדמן:  כל הזמן חסרים עובדים בכל התחומים, כמו שציינת

מרק פלדמן:      זה אומר שרוב האנשים חזרו כבר מחל"ת אחרי הקורונה

מרק פלדמן:  אנחנו באבטלה מבנית, וגם עכשיו זה פחות או יותר אותו סיפור

מרק פלדמן:  בעוד שבוע נפרסם או עשרה ימים נפרסם את הנתונים של חודש אוקטובר מתוך סקר כוח-אדם, ונראה את הנתונים

מיקי לוי: לגבי דורשי דמי אבטלה לפני הקורונה ואחרי הקורונה – מכיוון שדורשי העבודה הם בירידה, ואני שמח על כך, אם יש עלייה בדורשי דמי אבטלה אחרי הקורונה לעומת לפני הקורונה, אז משהו בנתונים לא מסתדר

מיקי לוי:  השאלה בסדר?     

אוריאל כזום: השאלה בסדר

אוריאל כזום:  אני צריך להסתכל כדי לא להגיד מספרים לא נכונים

מיקי לוי: אז קח את הזמן שלך

מיקי לוי:  זה מעניין

אוריאל כזום: בשנה האחרונה הייתה קצת עלייה

אוריאל כזום:  הגענו ל-20,000

מיקי לוי: אני שואל את זה כי בכל זאת יהיה לנו נתח שהתרגל לקחת דמי אבטלה ולא לחזור לעבודה, וזה מדאיג

אוריאל כזום: אני מזכיר שדמי אבטלה הם לתקופה מוגבלת מאוד

אוריאל כזום:  כלומר, ביולי 2021 כל מי שהוא מתחת לגיל 45 נגמרו לו דמי האבטלה

אוריאל כזום:  אלה שמעל גיל 45 קיבלו עוד כמה חודשים, ובסוף השנה זה כבר נגמר

אוריאל כזום:  ראינו שאנשים שהגיעו אחרי כן, כבר לא הייתה להם תקופת זכאות

אוריאל כזום:      אני מזכיר שהבטחת הכנסה אפשר לקבל לאורך זמן, ודמי אבטלה צעירים מקבלים ל-50 יום

אוריאל כזום:  יכול להיות 50, 100, 138 או חצי שנה - - -     

מיקי לוי: אז יש עלייה בקבלת הבטחת הכנסה?     

אוריאל כזום: יש, אבל אני חושב שזה - - -     

מיקי לוי: אם זה שוליים, עזוב, זה לא מעניין

אוריאל כזום: זה שוליים

אוריאל כזום:  אני חושב שעיקר הבעיה היא במקצועות שוחקים, מקצועות כחולים, ושם היה הרבה יותר קשה לגייס עובדים

אוריאל כזום:  אפילו אנחנו, במשרדי הממשלה, ראינו שקשה לגייס עובדים ושם היה עיקר הבעיה

אוריאל כזום:  אבל אני חושב שהשוק חזר - - -     

מיקי לוי:  הלוואי שנחזור, אחרי האירוע הזה

מיכה גולדמן: - - - צמיחה כלכלית, כמו מיד אחרי הקורונה

מיקי לוי: כן, אין ברירה

מיקי לוי:  אם לא תהיה צמיחה, יהיה פה משבר

מיקי לוי:  תודה רבה לך, אוריאל

מיקי לוי:      שירות התעסוקה, לא סיימת, רק נתת לנו הארה

מיקי לוי:  בבקשה

קובי הלפרן: קודם כול, קראתי והתכוננתי לדיון, ואני מסתכל על הרלוונטיות של דברים שעלו אז ביחס להיום

מיקי לוי: זה מה שמעניין

קובי הלפרן: וניסיתי לחשוב איך אני משתף

קובי הלפרן:  אני חושב שהנקודות שעלו הן נקודות חשובות מאוד, ואני חושב שהשתפרנו כמערכת בהרבה מאוד דברים, ואני אציין מה כן ואיפה יש נקודות שאנחנו עוד עובדים עליהן

קובי הלפרן:      קודם כול, בנושא ההתייצבות

קובי הלפרן:  בכל תקופת הקורונה קפץ מספר דורשי העבודה פי עשרה, מ-100,000 ומשהו למיליון פלוס, והתארגנו עם כלים, התחלנו עם SMS ואז הבנו שאחוזי המענה של הציבור הוא 30%–40%

קובי הלפרן:  ואז הבאנו כלי אחר, בוט דרך ווטסאפ, והבנו שאנחנו מגבירים את אחוזי המענה של הציבור

קובי הלפרן:  ואז יש חרדים, ואז הוספנו בוט קולי שאומר: שלום, כאן שירות התעסוקה

קובי הלפרן:  ופיתחנו כלים בעברית, בערבית, כדי להגדיל את אחוזי המענה, ובתקופה של הקורונה זה לקח כמה חודשים

קובי הלפרן:      עכשיו, תוך שבוע התארגנו עם הדבר הזה

קובי הלפרן:  באוקטובר פנינו ל-150,000 מתייצבים, ושאלנו: אתה עובד או לא עובד? אתה לא עובד אך במילואים? ואם אתה עובד, מתי התחלת לעבוד? כדי לטייב את המערכות ולהבין בדיוק איפה אנשים נמצאים

קובי הלפרן:      יצאנו לדרך, ואת נובמבר התחלנו אתמול

קובי הלפרן:  הקובץ של אוקטובר כלל כ-150,000

קובי הלפרן:  בקובץ של נובמבר אנחנו פונים לכ-109,000 בתהליך שהוא לא לחדשים

קובי הלפרן:  זאת אומרת, רואים פה את הגידול

קובי הלפרן:  ענו לנו בכלים המאוד-מתקדמים האלה, ווטסאפ, בוטים והודעות טקסט, וענו לנו 82% מהציבור

קובי הלפרן:  מתוך 152,000, 27,000 לא ענו

קובי הלפרן:  חזרנו אליהם שלוש פעמים

קובי הלפרן:  אחרי פעם אחת חיכינו יומיים, ואז עוד פעם ועוד פעם, ולא ענו

קובי הלפרן:  ועכשיו זו שאלת מדיניות גדולה מאוד

קובי הלפרן:      כל מי שנרשם באתר אינטרנט שלנו חייב לכתוב את הנייד שלו ואת המייל שלו, והוא מאשר שאלה הפרטים ו"צרו איתי קשר"

קובי הלפרן:  אבל בסופו של דבר, פילחנו את ה-27,000 האלה, וזו אוכלוסייה קשה יותר

קובי הלפרן:  זה הרבה מהמגזר

קובי הלפרן:  מהמגזר ענו לנו 82%, אבל מהמגזר ענו לנו 48%

מיקי לוי: זו היענות יפה

קובי הלפרן: באופן יחסי, האוכלוסייה המבוגרת יותר

קובי הלפרן:  באוקטובר, בהתייעצות עם כל הגורמים וזו עוד תובנה מתקופת הקורונה – אנחנו בשיתוף פעולה מלא עם הביטוח הלאומי, ויש העברת נתונים משותפת לכייל את הדברים – אני אסביר איפה, וגם עם האוצר

קובי הלפרן:      באוקטובר, מי שענה לנו לתהליך – יש לנו את העברת המפות שדובר עליה – אמרנו שהוא התייצב

קובי הלפרן:  מי שלא ענה לתהליך – בהסכמה בין הגופים, אנחנו קוראים לזה בשפה שלנו, מרחנו לו רצף, אישרנו לו את הימים האלה

קובי הלפרן:  עכשיו אנחנו מתחילים את התהליך בנובמבר, ואנחנו נצטרך לקבל החלטה

קובי הלפרן:  זו פעם שנייה של התהליך, ואלה מספרים גדולים יותר

קובי הלפרן:  18% מ-150,000 זה לא 18% מ-209,000, ונצטרך לקבל החלטה יחד עם האוצר ויחד עם הביטוח הלאומי, מה עושים עם מי שלא מגיב

קובי הלפרן:      זו אוכלוסייה יותר חזקה, וזו שאלה שרלוונטית בדיוק לסוגיה של חובות, והסוגיה של מה המשמעות של תהליכים דיגיטליים עם אנשים שאינם דיגיטליים ואתה מחייב אותם לעבוד באופן דיגיטלי

קובי הלפרן:  אנחנו שם ונצטרך לקבל החלטה בסוף נובמבר, ואיך אנחנו מתייחסים לקבוצה שלא ענתה לנו

קובי הלפרן:  80% מענה זה יה, אבל כשסופרים מתוך כמה ומה המספר של אלה שלא עונים, והפוטנציאל שלהם להפוך לחובות, זה כבר אירוע אחר ונצטרך לקבל את ההחלטה, ברגישות, בראייה שמסתכלת על הפרט וגם ראייה שמסתכלת על המערכת, ונצטרך לאזן את זה

קובי הלפרן:      יש עוד תהליך שאנחנו מתחילים החודש לנרשמים חדשים

קובי הלפרן:  דיברתי עד עכשיו על המתייצבים

קובי הלפרן:  עד המלחמה, בשוטף של שירות התעסוקה זה כל מי שחדש מקבל שיחת welcome – ראינו שנרשמת, תוודא שהנתונים נכונים, זה התאריך שסיימת לעבוד בו

קובי הלפרן:  כל הדברים האלה רלוונטיים מאוד

קובי הלפרן:  אנחנו מתחילים לעבוד גם על זה בצורה דיגיטלית, בווטסאפ, וזה תהליך שנתחיל בשבוע הבא

קובי הלפרן:  וזה לקח מרכזי מאוד שהתחלנו להפעיל מיד בהתחלה, ונצטרך לקבל החלטות לגבי מה קורה עם מי שלא עונה

מיקי לוי: הפנייה היא לפי שפות כי זה חוק, נכון?     

קובי הלפרן: אנחנו עושים את זה, כן

מיקי לוי: כדי שתנוח דעתי, כי חוקקנו חוק בעניין הזה

קובי הלפרן: אנחנו עושים את זה בעברית ובערבית, וגם הוספנו תהליך שלא היה בקורונה

קובי הלפרן:  בתקופה האחרונה, כבר למעלה משנה, אנחנו שואלים את האנשים באיזו שפה הם רוצים לקבל את הדיוור מאיתנו

מיקי לוי: ואם הוא אומר אמהרית או רוסית?     

קובי הלפרן: אנחנו שואלים על ערבית, קודם כול

מיקי לוי: זה העיקר, זה 20%

קובי הלפרן: תמיד יש את השאלה על רוסית ועל אמהרית

קובי הלפרן:  אפשר לדבר על זה

מיקי לוי: כי אלה שרוצים אמהרית, לא בטוח שהם שולטים בכתוב, ואז הדור החדש עושה את זה בעברית

מיקי לוי:  אבל עכשיו יהיו הרבה עולים

קובי הלפרן: ההבנה שלי, לפחות בתוך המערכת שבה אני פועל, ואני סמנכ"ל שירות לקוחות, היא שאותה אוכלוסייה שעלתה מברה"מ לשעבר, היא אוכלוסייה שהיום כבר מדברת עברית ומעדיפה בעברית

מיקי לוי: אבל אתם צריכים להתארגן על השנה האחרונה, כי מעכשיו והלאה תהיה עלייה

מיקי לוי:  עם כל המלחמה, עם כל הצרות, תהיה עלייה כי יש אנטישמיות בחוץ

פלורינה הלמן לוין: יש כבר, מאז תחילת המלחמה באוקראינה יש קרוב ל-40,000

מיקי לוי: נכון, מאז המלחמה באוקראינה יש עלייה, בלי קשר לאנטישמיות

מיקי לוי:  אני נותן את זה כהארה, עם אל"ף, ותצטרכו להתארגן עם זה כי זו האוכלוסייה שצריכה אתכם ולא החבר'ה הוותיקים

מיקי לוי:  עם החבר'ה הוותיקים הלוואי שהיינו זוכים לעוד גל עלייה של מיליון איש – הצילו את המדינה

קובי הלפרן: אגב, אותו דיון אפשר לעשות גם על אוכלוסייה דוברת אמהרית, אבל זו אותה רוח של הסתכלות

מיקי לוי: שם זה באחוזים נמוכים יותר, אבל אני מאיר את זה כדי שתיקחו את זה בחשבון

קובי הלפרן: נכון

קובי הלפרן:      יש נקודה חשובה מאוד

קובי הלפרן:  זה נכון שבתקופת הקורונה הגופים עבדו בנפרד בצורה בולטת

קובי הלפרן:  זה נובע מכל מיני סיבות, ואני לא נכנס לזה

קובי הלפרן:  היום יש חמ"ל תעסוקה

קובי הלפרן:  פיקוד העורף מנהל את החלק של העורף, חמ"ל התעסוקה מנוהל ממשרד הכלכלה, אבל פיקוד העורף למעלה, ויושבים שם כל הגופים – שירות התעסוקה, זרוע העבודה, משרד הרווחה, המשרד לפיתוח הנגב והגליל, כולם שם

קובי הלפרן:  לכולם יש נגישות לכל המשרות כי בנו גם מערכת שנגישה למעסיקים, ומחלקים את העבודה בין הגופים

קובי הלפרן:  זאת אומרת, תכלול התעסוקה קורה היום בניהול משרד הכלכלה, ואפילו שיחידות התעסוקה מפוזרות לאו דווקא במשרד הכלכלה, הן כולן חלק מחמ"ל התעסוקה

קובי הלפרן:      אני אתן דוגמה לשיתוף מידע

קובי הלפרן:  מעסיקים מגישים משרות בחירום, היה צורך בנהגים, ושירות התעסוקה העביר מתוך הנרשמים את אותם נהגים ונעשתה פנייה לאותם אנשים

קובי הלפרן:  זה לקח משמעותי מאוד, והוא מיושם היום

קובי הלפרן:  זו התקדמות ענקית

קובי הלפרן:      בנושא נתונים, הטענה הגדולה שעלתה פה עכשיו, כאילו בקטנה, אבל זה בתוך הדוח, היא ששאלו, הביטוח הלאומי מפרסם נתונים, אתם מפרסמים נתונים, הלמ"ס מפרסם נתונים, וכמה מובטלים יש? היום יש ניסיון שוטף בין כל הגופים לייצר סנכרון במידע

קובי הלפרן:  אני חושב שמה שאוריאל ומרק הציגו זה הניסיון הזה

קובי הלפרן:  אנחנו הפסקנו לשלוח נתונים יומיים, אנחנו עושים חודשיים, אנחנו באופן מתמיד, מה שבקורונה היה יותר מוגבל, היום זה ממש עבודה שוטפת עם אוריאל, לטייב את הרשימות של אלו שחזרו לעבוד; להבין שאנחנו לא מדווחים על מישהו שחזר לעבוד ושאנחנו לא נותנים זכאות למישהו שהביטוח הלאומי כבר וידא שהוא לא נמצא בארץ

קובי הלפרן:  אנחנו כל הזמן מנסים כמה שיותר לטייב

קובי הלפרן:      בהגדרה, הנתונים של שירות התעסוקה לא דומים לנתונים של ביטוח לאומי, כי בשירות התעסוקה נרשמים מי שרוצים לעבוד

קובי הלפרן:  הרוב זה מי שרוצה לקבל קצבה, אבל בהגדרה לשירות התעסוקה יש  עוד דלתא של אנשים שנרשמים כי הם רוצים לעבוד ולא כי בהכרח רוצים קצבה

קובי הלפרן:  אז זה לא אמור להיות בול, אבל אנחנו עושים הכול כדי לסנכרן את הדברים האלה ולייצר משהו כולל

קובי הלפרן:  אלה הדברים המרכזיים

קובי הלפרן:      אני אתייחס למה שאתה אמרת, היו"ר

קובי הלפרן:  מכיוון שבן-אדם נרשם ורושם לנו איזה מקצוע הוא, אנחנו מנסים היום וזו העבודה שלנו, להסתנכרן עם המעסיקים בכל מיני צורות ודרכים ושיתופי פעולה, עם האיגודים ועם המשרות שמגיעות דרך חמ"ל תעסוקה

קובי הלפרן:  ודרך נוספת היא שאנחנו מפרסמים סקרים על אותן משרות חירום אנחנו שואלים מי רוצה לעבוד את אותם אנשים שאנחנו יודעים שיש להם את המיומנויות הנדרשות

קובי הלפרן:  וכך אנחנו מנסים, בתוך התכלול של חמ"ל התעסוקה, לתת את הערך המוסף שלנו

קובי הלפרן:      אני רוצה להתייחס לטופס האחוד שהדוח העלה

קובי הלפרן:  הטופס האחוד שיש לנו עם שירות התעסוקה זו התקדמות גדולה מאוד, והאזרח לא צריך להיות בשני מקומות ואני שמח עליו

קובי הלפרן:  היחס של אחת לארבע זה היחס, זאת אומרת, על כל תביעה אחת שמגישים בטופס האחוד יש עוד ארבעה שמגישים במפוצל

קובי הלפרן:  אנחנו ממליצים ללכת לטופס האחוד, אבל לוקח זמן לתהליכים דיגיטליים להיטמע

קובי הלפרן:  התפקיד שלנו כממשלה זה לעשות את הכול כדי להביא למודעות

קובי הלפרן:      אגב, לפעמים בטופס האחוד צריך יותר טפסים, כי זה יותר מורכב להירשם בשני גופים, ולפעמים בנפרד זה יותר קל כלקוח

קובי הלפרן:  צריך לקחת את כל זה בחשבון

קובי הלפרן:  אבל זה שכממשלה התארגנו לטופס אחוד, שהוא רק על אבטלה, הוא לא על הבטחת הכנסה, ולמשל, בנושא חזרה לעבודה עדיין אין לנו טופס אחוד, וזה משהו שאנחנו צריכים לעבוד עליו ביחד

קובי הלפרן:  אבל זה שיש טופס אחוד זו התקדמות גדולה מאוד

מיקי לוי: אני מברך על הטופס האחוד, וראוי שזה יהיה גם בשאר הדברים שתלויים אחד בשני

מיקי לוי:  זה מזכיר לי, כשהייתי סגן שר האוצר, כל חברת ביטוח הציעה חבילת ביטוח בנושא ביטוח בריאות עם טופס אחר

מיקי לוי:  אנחנו לא שולטים בשמות הרפואיים, והם עבדו עלינו, חד-משמעית, עד שלא עבדנו על טופס אחוד

מיקי לוי:  אל תבלבלו את המוח

מיקי לוי:  והינה, לאזרח זה פשוט – 20 ומשהו סעיפים עם אותם שמות, תשווה מה נוח לך, מה מתאים לך, כמה כסף ומה ההפרשים

מיקי לוי:  זה פתר הרבה מאוד בעיות בביטוח הבריאות

מיקי לוי:  לא את הכול, כי עדיין יש ביטוחי בריאות כפולים ואזרחים משלמים כפול, אבל עשינו שם כברת דרך

מיקי לוי:      נחה דעתי במה שאמרתם עד עתה

מיקי לוי:  אני חושב שההערות וההארות, והניסיון שנצבר בעקבות הקורונה, בא לכדי ביטוי בימים האלה של טיפול באותם אנשים שאיבדו את כל עולמם, וחלקם נעקרו מבתיהם לאור המצב וזקוקים לכם

מיקי לוי:  נראה לי שהופקו הלקחים

מיקי לוי:  זה לא סיכום, אבל אני בהחלט חש תקווה

מיקי לוי:  נחה דעתי זו מילה יותר מדי חלשה

מיקי לוי:  זה צריך לעלות קצת

מיקי לוי:  אני אפילו יכול למחוא לכם כפיים

מרק פלדמן: אני רוצה להתייחס לכמה שאלות שהועלו פה

מרק פלדמן:  קודם כול, לגבי אגם מידע שבונים בתוך הלמ"ס, לפי החלטת ממשלה – אנחנו מתקדמים, ואני חושב שלקראת סוף השנה או תחילת השנה הבאה אנחנו מסיימים את בניית התשתיות ומתחילים לקלוט שם מאגרי מידע

מרק פלדמן:  כרגע אני לא יכול להתחייב על תאריכים, מתי זה יהיה תפעולי, אבל העבודה של הקמת תשתיות מתקדמת וזו עבודה מאוד-מאוד כבדה

מיקי לוי: התשתית שאתם מקימים תחבר את כולכם?     

מרק פלדמן: כן, לפי החלטת ממשלה, ייקלטו שם כל מאגרי המידע מכל משרדי הממשלה, עושים הסכמים עם כל משרדי הממשלה, או מסמכי הבנות - - -     

מיקי לוי: מתי?     

מרק פלדמן: אני לא יכול כרגע לנבא

מיקי לוי: עכשיו אני מבין שזה בכל מאגרי המידע

מיכה גולדמן: זו קפיצת מדרגה משמעותית של מדינת ישראל

מיכה גולדמן:  אי אפשר לקבל החלטות על נתונים בלי נתונים

מיקי לוי: אני יכול לבקש ממך טובה אישית, בבקשה? ביום שזה יקרה, תשלח לנו מייל קטן, שיהיה לנו טוב על הנשמה

מרק פלדמן: אני חושב שאנחנו נצא עם הודעה לתקשורת, לכל הציבור

מיקי לוי: אני צוחק, אבל בסדר

מרק פלדמן: זה דבר אחד

מרק פלדמן:  דבר שני שכבר עשינו – יש חדר מחקר בלמ"ס שבו אפשר לחבר את כל הנתונים מכל הארגונים, והלמ"ס מהווה פלטפורמה לחיבור נתונים ממקורות מידע שונים

מרק פלדמן:  עכשיו פתחנו מערכת גישה מרחוק, ונציגים של משרדי ממשלה לצורך קבלת מדיניות רשאים לעבוד שם ועובדים באופן שוטף, כבר עכשיו, וגם לפני זה

מרק פלדמן:  אבל עכשיו זה עוד יותר קל

מרק פלדמן:  זה גם משרד העבודה, גם משרד הכלכלה, גם שירות התעסוקה, גם הביטוח הלאומי, כולם וכל מי שצריך רשאי לגשת לשם ולעבוד בהתאם לכללים, אבל זה תהליך די מוסדר ומאפשר גם עבודה און-ליין

מרק פלדמן:      למשל, בעקבות הקורונה, אחד הלקחים שהפקנו הוא שסקר כוח-אדם מועבר - - - ברמה חודשית, ופעם היינו מעבירים אותו פעם בשנה

מרק פלדמן:  אז לא ממתינים עכשיו

מרק פלדמן:  זה סקר חודשי, וברגע שסוגרים חודש, ישר מעבירים לכל הגורמים ואפשר לנתח נתונים של שוק העבודה

מרק פלדמן:  אפשר לחבר את הנתונים האלה למרשם השכלה, למרשם הכנסה, כשנטפל בטופס 100 אפשר יהיה גם לחבר את השכר החודשי

מרק פלדמן:  זאת אומרת, יש פה הרבה-הרבה יתרונות

מרק פלדמן:      קיים גם שיח בין כל משרדי הממשלה במסגרת מערכת סטטיסטית לאומית, עם האקדמיה ועם משרדי הממשלה

מרק פלדמן:  כל הצרכים מתקבלים שם ועובדים בשיתוף פעולה, וגם מסבירים לכל המשרדים שיש את הפלטפורמה הזאת ואפשר לעבוד איתה

מיקי לוי: תודה רבה לך

מיקי לוי:  מנכ"לית ארגון חברות הניקיון בישראל

מיקי לוי:  בבקשה, גברתי

ורוניקה רוזנברג: שלום

ורוניקה רוזנברג:  קודם כול, זו ועדה חשובה מאוד, בוודאי כשיש לה זיקה לאוכלוסיות המוחלשות ביותר במשק ושאותן אנחנו מייצגים

ורוניקה רוזנברג:  אומנם אני מייצגת את חברות הניקיון, אבל אי אפשר לנתק – החברות והעובדים זה היינו הך

ורוניקה רוזנברג:      לצערי, מתווה הפיצויים לא כלל את החל"ת הגמיש, למרות שזעקנו, אנחנו ועוד ארגונים שקשורים לאוכלוסיות החלשות, כי כמו שאמרו פה, ואני מחזקת את דבריך, זה לא מנתק יחסי עובד-מעביד, משמר את העובדים ומאפשר גם צמצום היקף המשרה בהתאם לדרישות מזמיני השירות

ורוניקה רוזנברג:  הרי אנחנו לא מחליטים

ורוניקה רוזנברג:  מחליטים עבורנו אם לצמצם או אם לסגור

ורוניקה רוזנברג:  ולכן, זה היה מנגנון חשוב מאוד

ורוניקה רוזנברג:      לצערי, אנחנו למודי ניסיון מתקופת הקורונה, שעובדים שיצאו לחל"ת לא חזרו

ורוניקה רוזנברג:  אוריאל דיבר על מקצועות שוחקים – אנחנו כלולים במקצועות השוחקים, וענף הניקיון סובל ממחסור של 45,000 עובדים

ורוניקה רוזנברג:  אין עובדים ישראלים שרוצים לעסוק בניקיון

ורוניקה רוזנברג:  אין לנו פתרונות

ורוניקה רוזנברג:  ולצערי, גם זרוע העבודה – היום משרד העבודה, וגם משרד הכלכלה, כשהוא מכוון להכשרות, ההכשרות הן להייטק, ולמעשה יוצרים לנו משבר

ורוניקה רוזנברג:      כשאני פניתי וביקשתי, תעשו הכשרות גם לעובדים שלנו, נפנפו אותי בצורה מאוד לא נעימה

ורוניקה רוזנברג:  יש משבר גדול מאוד

ורוניקה רוזנברג:  אף פעם לא מאוחר, גם אם המתווה אושר בחקיקה

ורוניקה רוזנברג:  האוצר אמר, אנחנו פתוחים לעשות מקצה שיפורים

ורוניקה רוזנברג:  ואני חושבת שאם אפשר לשמר את אותם עובדים, זה אקוטי

מיקי לוי: אני חושב שהפתרון היחיד זה - - - המעסיק

מיקי לוי:  זה הפתרון היחיד

מיקי לוי:  אי אפשר אחרת

מיקי לוי:  אני זעקתי את זה בוועדת הכספים

מיקי לוי:  הייתי קול בודד, לצערי

מיקי לוי:  מיהרו, מיהרו, מיהרו, העיקר שהעובד יקבל

מיקי לוי:  זוהי טעות שאנחנו משלמים עליה

ורוניקה רוזנברג: כבוד היו"ר, צריך לעשות פה חשיבה איך אנחנו מסייעים

ורוניקה רוזנברג:      מעבר לזה, יש לנו שיתוף פעולה מלא עם מנכ"ל שירות התעסוקה בניסיון לראות איך אפשר לגייס עובדים חדשים

ורוניקה רוזנברג:  קיימנו ירידים

ורוניקה רוזנברג:  אין, פשוט אין

ורוניקה רוזנברג:  פנינו ללשכה המרכזית לסטטיסטיקה, ויש בעיה קשה מאוד לגבי ענף הניקיון

ורוניקה רוזנברג:  הנתונים שלכם אינם משקפים את כמות העובדים שיש במציאות

ורוניקה רוזנברג:      אני מאוד מקווה שבמסגרת השינויים והשיפורים מתייחסים גם לנושא הזה, כי ענף הניקיון אף פעם לא היה מופרד; וכשעובד מדווח איפה הוא עובד, ולצורך הדוגמה, אם הוא עובד ניקיון בהייטק, וכולנו יודעים שלענף הניקיון יש תדמית נמוכה, אז הוא לא כותב: עובד ניקיון, הוא כותב: עובד הייטק

ורוניקה רוזנברג:  ולכן, הרבה מאוד נתונים נעלמים ולא משקפים את המציאות

מיקי לוי: אני מנסה לסדר לך משהו במסגרת הזאת

מיקי לוי:  הלוואי שהייתי יכול לפתור את הכול – הופ, תן לי חל"ת גמיש

מיקי לוי:  זה לא עובד כך

מיקי לוי:  זה גם לא על השולחן שלי, זה בוועדת הכספים ובוועדת הכלכלה

מיקי לוי:  אבל יש לי בקשה

מיקי לוי:  תטריחו את עצמכם, תקבעו 45 דקות זום – אני לא אוהב את הזום, כי כשרואים אחד את השני זה אחרת – ושבו איתם

מיקי לוי:  יכול להיות שאין פתרון, וצריך לדפוק על השולחן

מיקי לוי:  אולי לא 45,000, אבל אולי 15,000 עובדים זרים כדי למלא – אני לא יודע, אני סתם זורק באוויר

מיקי לוי:      בסוף, היא מייצגת את מי שמתנקזים לכולם, למשרדי ממשלה, למשרדי הייטק, לבניינים, לכולם

ורוניקה רוזנברג: בתי-חולים, מוסדות חינוך

ורוניקה רוזנברג:  אנחנו בכלל הענפים

מיקי לוי: צריך לחשוב מחוץ לקופסה מה עושים

מיקי לוי:  אני לא יודע

מיקי לוי:  אין לי תשובות

מיקי לוי:  אבל בבקשה, תחליפו איתה טלפונים, זו בקשה אישית שלי, ותשבו איתם ל-45 דקות לישיבה

מיקי לוי:  תחשבו מחוץ לקופסה

מיקי לוי:  אם אין פתרון, אז לפחות נדע שאין פתרון

מיקי לוי:  אבל אם אני אסיים כך את הישיבה ואני אשלח אותה – אני מניח שאם היו פה עובדי בניין, הייתי מכריח אתכם לשבת איתם כי המצב הולך להיות קטסטרופה

מיקי לוי:  אבל שבו ותקדישו לה 45 דקות

אוריאל כזום: יש עכשיו מענק שהביטוח הלאומי הולך לשלם למי שיעבוד בחקלאות ובבנייה

אוריאל כזום:  בגלל שיש חוסר גדול, יהיה תמריץ

אוריאל כזום:  חשבנו בהתחלה על מובטלים, ובסוף האוצר אמר, בגלל החוסר העצום שיש, כל עובד שיעבוד שלושה חודשים, יקבל 3,000 לחודש

אוריאל כזום:  מי שיעבוד ביישובים שפינו, יקבל כפול

אוריאל כזום:  כלומר, מבינים שיש ענפים שעובדים זרים עזבו אותם, פחות פלסטינים נכנסים

אוריאל כזום:  אז יש שני מענקים שיעברו בשבוע הבא בכנסת ושאנחנו הולכים להתחיל לשלם

אוריאל כזום:  גם זה וגם מענק למפונים שיחזרו לעבודה

מיקי לוי: זה נחמד, אבל שוק התעסוקה עובר טלטלה

מיקי לוי:  התשלומים בסדר, נתגבר, נעשה, אבל שוק התעסוקה יעבור טלטלה לא פשוטה עד שנחזיר עובדים

מיקי לוי:  קרה פה משהו, הם ברחו כדי להציל את חייהם

מיקי לוי:  זה לא פשוט

ורוניקה רוזנברג: אני רוצה להדגיש, ניקיון זה שירות חיוני והוא מתקשר לבריאות הציבור

ורוניקה רוזנברג:  לא נקי – לא בריא, למרות שהוא לא אטרקטיבי

מיקי לוי: אמרת

מיקי לוי:  אז תחליפו טלפונים, בבקשה

מיקי לוי:  משרד העבודה, בבקשה

הדס פוקס: אני הדס פוקס ממשרד העבודה, ואני אתייחס לדברים שנאמרו

הדס פוקס:      דבר ראשון, אני רוצה להצטרף למה שאמר מרק פלדמן מהלמ"ס, שהאבטלה היום היא מאוד נמוכה, ומבחינתנו, המנגנון של החל"ת הוכיח את עצמו והוא הראה גמישות גדולה

הדס פוקס:  בזמן הקורונה האבטלה עלתה מאוד, אבל ברגע שהמשק נפתח והסגרים הסתיימו, האבטלה ירדה חזרה לרמה הקודמת שלה

הדס פוקס:  אז מבחינתנו, זה היה מודל מוצלח

מיקי לוי: זה שהאבטלה ירדה זה נכון, אבל במקצועות מסוימים ובהרבה שטחים לא שימרנו עובדים

הדס פוקס: נכון, אבל זה לאו דווקא דבר שלילי

הדס פוקס:  אנחנו רואים שבשנת 2022 היה גידול משמעותי בשיעור המועסקים בהייטק

הדס פוקס:  זה לא דבר שלילי

הדס פוקס:  זה אומר שאנשים הצליחו לשפר את המצב שלהם, ראינו שהשכר במשק המשיך לעלות, ובסך-הכול היה shift בתוך שוק העבודה, אבל זה shift שהוא חיובי, לדעתנו

הדס פוקס:      לגבי העברת נתונים – גם היום אין ממש מנגנונים של העברת מידע

הדס פוקס:  בדוח מתואר צורך בהעברת נתונים שוטפת בין שירות התעסוקה אלינו

הדס פוקס:  זה משהו שלא קורה

הדס פוקס:  נתוני הביטוח הלאומי זה דבר מבורך מאוד

הדס פוקס:  דובר שהנתונים נאספים עכשיו ברמה חודשית, ואנחנו מחכים לקבל את הנתונים ולעבוד איתם

הדס פוקס:  זה דבר משמעותי מאוד כשאפשר יהיה לדעת מהו השכר החודשי של עובד

הדס פוקס:  גם - - - מרחוק זה דבר מבורך, והלמ"ס עשה עבודה יפה מאוד עם הנתונים החודשיים של כוח-אדם שמאוד עוזר לנו

הדס פוקס:      דיברת על עולים ועל תוכניות לעולים, אז אצלנו יש תוכנית מגירה לעידוד תעסוקת עולים

הדס פוקס:  זו תוכנית שהוכנה בממשלה הקודמת, וכרגע אין לה תקציב ולכן היא לא פועלת

הדס פוקס:  אבל זה משהו שקיים, ואם יהיה תקציב, אנחנו נשמח להתחיל להפעיל אותו

מיקי לוי: תודה לך

מיקי לוי:  סליחה, גברתי, יכול להיות שיותר מתאים שתשבי איתה מאשר איתם?     

ורוניקה רוזנברג: אנחנו בקשר עם משרד העבודה

מיקי לוי: הבנתי

מיקי לוי:  ניסיתי לעזור

הדס פוקס: בעניין ההכשרות המקצועיות, בגלל החלטת ממשלה של ועדת 2030, של יעדי תעסוקה, אנחנו מעבירים הכשרות שהתשואה שלהן היא תשואה גבוהה יחסית, כלומר, אנחנו לא רוצים להעביר הכשרות שבסופן אדם לא ישפר את השכר שלו בצורה משמעותית

מיקי לוי: תודה רבה לך

מיקי לוי:  יש מישהו ממשרד המשפטים? אין

מיקי לוי:  משרד האוצר, בבקשה

גיל הכהן: הי, אני מהאוצר

גיל הכהן:  הצלחתי להגיע

מיקי לוי: ברוכה הבאה

מיקי לוי:  חיכינו לך

גיל הכהן: שלום, אני רפרנטית תעסוקה באגף תקציבים

גיל הכהן:  אני אתייחס קצת לדברים שאולי לא דיברו עליהם עדיין

גיל הכהן:  רציתי להתייחס למתח בין מענה סוציאלי לבין תמריצים לתעסוקה

מיקי לוי: מכיוון שאיחרת - - -     

גיל הכהן: הייתי איתכם בזום

מיקי לוי: אוקיי, אז בבקשה

גיל הכהן: דובר בדוח על הזמן שלקח לחלק מהיוצאים לחל"ת לחזור לעבודה

גיל הכהן:  רציתי להציף את המתח שיש בין הרצון לתת מענה סוציאלי כמה שיותר רחב לבין העובדה שזה סותר לפעמים תמריצים לתעסוקה

גיל הכהן:  בזמן אמת זה לא תמיד פשוט להכריע מתי צריך להתחיל את החזרה המדורגת ואת הירידה המדורגת של המענה הסוציאלי

גיל הכהן:      העמדה של אגף תקציבים, גם בזמן אמת, הייתה להתחיל את החזרה המדורגת מוקדם יותר

גיל הכהן:  לכן אנחנו מסכימים עם מה שנאמר בדוח

גיל הכהן:  אבל אני רוצה להתייחס לנתוני המקרו, והדס ממשרד העבודה התייחסה לזה קצת

גיל הכהן:      בסוף, כל מדדי התעסוקה השתפרו מהנתונים של טרום-קורונה – שיעור התעסוקה, שיעור ההשתתפות, שיעור האבטלה שירד

גיל הכהן:  ובמובן הזה אנחנו גאים במדיניות שהנהגנו, וגם בחל"ת שאיפשר לנו לחזור יחסית מהר לתפקוד של שוק התעסוקה, גם ביחס למדינות אחרות בעולם

גיל הכהן:      היו"ר, אני רוצה להתייחס למה שאמרת על ענפים שחסרים בהם עובדים, ובסוף, זה מתחבר גם למה שהדס ציינה

גיל הכהן:  בגלל שאנחנו רואים ששיעור האבטלה ירד ושיעור ההשתתפות עלה, בעצם העובדים האלה לא נפלטו משוק העבודה

גיל הכהן:  גם השכר הממוצע במשק עלה, ולמעשה, הם שיפרו את מצבם

גיל הכהן:  וגם פה יש מתח מובנה

גיל הכהן:  זאת אומרת, יש מחסור בעובדים לא מיומנים, ומצד שני, אנחנו מצליחים לעזור לעובדים האלה את ההון האנושי, גם אם לא דרך המדינה, גם אם הם מצליחים לעשות את זה בעצמם, בסוף, מצבם כפרטים השתפר, וברמת המקרו של המשק זה דבר חיובי

מיקי לוי: עלה כאן נושא המודל הגרמני

מיקי לוי:  אני מאתגר אתכם

מיקי לוי:  את לא צריכה לתת לי תשובה

מיקי לוי:  לכי הביתה, ושימי את זה בפני ראש אגף תקציבים

מיקי לוי:      כשהייתי חבר מן המניין בוועדת הכספים הבאתם את המודל הגרמני, תשלום של מחצית וכולי

מיקי לוי:  אני תמכתי והתנגדתי בו-זמנית

מיקי לוי:  אני חושב שהייתי היחיד שהתנגד, כי אמרתי שכשאנחנו נותנים את זה ישירות לעובד, אין לו אינטרס לחזור מהר לעבודה

מיקי לוי:  ואותו מעסיק שלימד אותו לעמוד ליד מכונת CNC, שהיא מסובכת, ומאבד אותו אחר-כך, אני לא יודע למה, והוא לא הצליח לשמר אותו, כי הכסף ניתן ישירות לעובד, יש לזה כל מיני פירות שליליים – מיליארד שקל מסתובבים בחוץ בין אנשים שלא היו ראויים לקבל אותו

מיקי לוי:  זה דבר אחר

מיקי לוי:      דבר שני, אובדן עובדים

מיקי לוי:  חלק אולי השתפרו, חלק לא, חלק נשארו בבית, אני לא יודע להגיד

מיקי לוי:  ואני כל הזמן טענתי שצריך לשלם למעסיק

מיקי לוי:  צריך לשלם למעסיק כי למעסיק יש אינטרס לשמר את העובד שלו, יש לו אינטרס שהעובד שלו יסיים את החל"ת כמה שיותר מהר, יש אינטרס לפתוח את בית-החרושת, יש אינטרס לפתוח את חברת ההייטק, ואפילו אינטרס להחזיק אותו כנותן שירות בסוּפּר

מיקי לוי:      גם לנו כמדינה, באמצעות הביטוח הלאומי – לפני כן, זה לא היה הביטוח הלאומי אבל הם הוכיחו את עצמם – קל יותר להתחשבן מול מעסיק מאשר מול עובד

מיקי לוי:  יש מול המעסיק הרבה מאוד ענפים

מיקי לוי:  הקשרים שלו עם מוסדות השלטון הם קשת רחבה

מיקי לוי:      כמובן שלא נוכל לקבל החלטה עכשיו, והמודל הזה צריך להיבחן עם אנשי המקצוע כי יש לזה כל מיני היבטים, גם סוציאליים

מיקי לוי:  אם אני רוצה שכל עובדי הניקיון וכל האחיות יגיעו להדסה עין-כרם, יכול להיות שאני צריך לפתוח גן ילדים למטה ופעוטון, וכיתת לימוד א'–ב', וכיתת לימוד ג'–ד'

מיקי לוי:  מקום העבודה יודע להמציא את עצמו כמו שהביטוח הלאומי המציא את עצמו

מיקי לוי:  גם ממקום מושבי הקודם ניסיתי וזה לא צלח

מיקי לוי:  ולכן אני מדבר גם אלייך וגם לפרוטוקול

מיקי לוי:      צריך לחשוב מחוץ לקופסה אחרי שהאירוע הזה ייגמר

מיקי לוי:  גם לביטוח הלאומי יותר קל להתמודד מול מעסיק

מיקי לוי:  המעסיק מדווח לביטוח הלאומי כי הוא עובד איתו יומיום

מיקי לוי:  מי שמקבל חל"ת לא עובד עם הביטוח הלאומי יומיום, הוא עובד איתו באמצעות המעסיק

מיקי לוי:  ולכן אני אומר שצריך לחשוב על מודל שהוא עוד שכבה אחת מעל המודל הגרמני – לעבוד מול מעסיקים

מיקי לוי:  לא לפחד לתת למעסיק את דמי האבטלה

מיקי לוי:  המעסיק לא ירמה את המדינה

מיקי לוי:  ואם המעסיק ירמה את המדינה, יש לנו מספיק מנופים כדי להתמודד איתו

מיקי לוי:  וכשאני צריך להתמודד, קל לי להתמודד מול מעסיק של שלושה עובדים, ומול מעסיק של 400 או 500, מפעל צינורות, לדוגמה

מיקי לוי:      בחלקת האלוהים הקטנה של אגף תקציבים שאני מכיר לא רע בעשר השנים האחרונות, תעלו את הנושא הזה

מיקי לוי:  בסוף, זה אותו כיס

מיקי לוי:  אם תכינו מודל או פיילוט של לעבוד מול מעסיק, אנחנו נהיה במקום אחר, להערכתי

מיקי לוי:  זה לא נולד אצלי היום

מיקי לוי:  זה נולד לאור מה שהיה לנו בקורונה

מיקי לוי:  אני חושב שהייתי היחיד שהתנגדתי – בירכתי על המודל הגרמני, אבל מצד שני התנגדתי לו והצבעתי נגד

מיקי לוי:  כי צריך לשנות עוד שכבה אחת

מיקי לוי:      זרקתי, אגף תקציבים יעשה בזה מה שהוא רוצה, אבל אם תבואו אליי לוועדה בפעם הבאה, לא במתכונת הזו של מלחמה, אני אשאל את השאלות האלה, ואז לפחות תראו לי שעשיתם דיון, שחשבתם

מיקי לוי:  לא עכשיו

מיקי לוי:  עכשיו אתם עסוקים מאוד

מיקי לוי:  כשהעסק הזה ייגמר, צריך לחשוב מחוץ לקופסה

מיקי לוי:  גם לביטוח הלאומי יש מה להגיד בעניין הזה

מיקי לוי:  עם כמה אתה מתמודד היום?     

אוריאל כזום: עם 80,000 - - -     

מיקי לוי: 80,000 מול מיליון, זה עולם אחר

מיקי לוי:  אבל אתם צריכים להיות minded, אלא אם כן תגידו, מה שאתה מציע הוא שטות אחת גמורה

מיקי לוי:  אני אקבל, אבל צריך לדון בזה

מיקי לוי:  צריך לבחון את זה

מיקי לוי:  אתם צריכים להיות שחקן שיש לו עניין לבחון את המודל הזה של לעבוד מול מעסיק ולא מול הפרט

מיקי לוי:  סתם הוצאתי את מה שעל ליבי, אז תסלחו לי

ורוניקה רוזנברג: תודה לדברי היו"ר, רק שאם נמתין בענף הניקיון, הרבה מאוד עובדים ייפלטו לענפים אחרים

ורוניקה רוזנברג:  המחסור ילך ויחמיר, ואין לנו שום פתרון

ורוניקה רוזנברג:  וגם האוצר מתנגד לכל פתרון

מיקי לוי: אני חצוי בזה

מיקי לוי:  בתפקיד הקודם שלי הייתה מישהי שהייתה אחראית על האירוח

מיקי לוי:  מצאתי שהיא עם תואר ראשון, עולה ממדינות ברה"מ לשעבר

מיקי לוי:  שדרגנו, היו שתיים, רק אחת תישאר, אבל היא הפכה להיות במחלקת תלונות הציבור

מיקי לוי:  הרמנו אותה מפה לשם

ורוניקה רוזנברג: אני מברכת כל קידום

מיקי לוי: אני רק  נותן דוגמה

מיקי לוי:  אין לי בעיה עם העניין שמרימים

מיקי לוי:  את צריכה פתרונות אחרים

ורוניקה רוזנברג: אני צריכה פתרון, ואין

ורוניקה רוזנברג:  האוצר מתנגד ואין לי שום פתרון, ואני בבעיה קשה

ורוניקה רוזנברג:  אנחנו מול כל הגורמים

מיקי לוי: אני מנסה לשדך ביניכם

מיקי לוי:  אין לי יכולת לפתור את הבעיה

ורוניקה רוזנברג: אני יודעת

ורוניקה רוזנברג:  אבל אולי שיבחנו את זה כבר עכשיו, ולא אחרי המלחמה

ורוניקה רוזנברג:  שהאוצר יתייחס לזה ברצינות, ויהיה מפגש עם המוסד לביטוח לאומי, וידווחו לך

ורוניקה רוזנברג:  אם נשאיר את זה לעוד פרק זמן, אז אנחנו - - -     

מיקי לוי: תשוחחי עם גיל שתי דקות בחוץ

מיקי לוי:  בסדר?     

גיל הכהן: סליחה, אני הולכת לוועדת הכספים

מיקי לוי: אז קחי ארבע דקות ותשוחחי איתה

מיקי לוי:  צאי איתה, בבקשה

מיקי לוי:  תודה

מיקי לוי:  חכי לה, היא באה אלייך

מיקי לוי:      משרד ראש הממשלה, בבקשה

יזהר הררי: שמי בתיה הררי, אני ראש תחום מקרו כלכלה במטה החברתי-כלכלי של המנכ"ל

יזהר הררי:      אנחנו עוקבים בצורה אדוקה אחרי ההתפתחויות בשוק העבודה

יזהר הררי:  כמו שצוין, הוקם חמ"ל תעסוקה במשרד הכלכלה, ואליו מוזרמים נתונים של ביקושים ושל היצע במטרה לייצר התאמות

יזהר הררי:  הם פועלים שם בצורה אינטנסיבית, וגם אנחנו איתם בשיתוף, לייצר פתרונות תעסוקה לענפים שזוהו בהם פערים, בעיקר ענף החקלאות וענף הבניין

יזהר הררי:  אני רוצה לציין שהעברת הנתונים שמתבצעת והפרסום שלהם על בסיס חודשי משפרים מאוד את היכולת לתת מענים

יזהר הררי:      לגבי ענף הניקיון – אני מציעה להם לפנות לחמ"ל התעסוקה

יזהר הררי:  אני מניחה ששם יש להם גם פניות מצד מעסיקים וגם פניות של עובדים ששירות התעסוקה מביא, ויכול להיות שייווצרו שם התאמות

מיקי לוי: היא איננה פה

מיקי לוי:  אני מניח שהיא בקשר איתם, אבל אני אעיר את תשומת ליבה כשהיא תחזור

מיקי לוי:  תודה רבה לך

יזהר הררי: תודה

מיקי לוי: אני רוצה להגיד לכם תודה על השיפור וההשתפרות בנושא השירות לאזרח, בנושא שיפור כל המערכות

מיקי לוי:  זה לא הסתיים

מיקי לוי:  אנחנו נמתין לכם באדיקות כדי שהמערכות יהיו מסונכרנות ויעבדו יחד

מיקי לוי:  אני רוצה לברך את שלושתכם, ולהגיד לכם תודה רבה על המקפצה לדון בנושא הזה

מיקי לוי:  פשוט החלפנו את המילה – במקום קורונה, מלחמה, וההתאמה היא התאמה מושלמת

מיקי לוי:      הלוואי שזה היה נעשה בתוכניות אחרות, התוכנית הגדולה שלא נעשתה, תוכנית מתכללת בעקבות הקורונה

מיקי לוי:  במקום קורונה, במקום כל הוויכוחים למי מגיע, מה מגיע, מתי מגיע, במי לתמוך, חודש ימים, יכולנו להחליף את המילה קורונה במילה מלחמה, ולגמור את הסיפור

מיקי לוי:  זה לא קרה וחבל

מיקי לוי:  הם יבואו אליי עוד פעם

מיקי לוי:      אני חושב שזה היה דיון חשוב, רק כדי שנהיה קצת רגועים שזה עובד

מיקי לוי:  זה עובד, ומגיעה לכם בהחלט מילה טובה

מיקי לוי:  לא פתרנו את כל בעיות המדינה בנושא שוק התעסוקה והחל"ת, אבל בהחלט יש התקדמות

מיקי לוי:  ואני מניח שבשנה הבאה כשאני אעשה דיון מעקב, אז המצב יהיה טוב יותר

מיקי לוי:  משיח לא בשערי הר הבית, לצערי

מיקי לוי:  אבל אני מנסה לחבר אותך ולראות

מיקי לוי:  ממשרד ראש הממשלה היא אמרה שתהיי בקשר עם חמ"ל תעסוקה, ואמרתי שאני מניח שאת עושה את זה

ורוניקה רוזנברג: אני בקשר עם כולם

מיקי לוי: אז תודה רבה לכם

מיקי לוי:  תודה רבה לכל מי שהשתתף ביון

מיקי לוי:  ישיבה זו נעולה